Ego Robertus de Curtiniaco, notum facio universis, tam præsentibus quam futuris, quod ego, de assensu et voluntate Mathildis. uxoris meæ, dedi et concessi Guidoni et Simoni de Orbaco, militibus meis, et hæredibus eorum, herbagium meum de Mota, situm juxta Campignolium, in foresta qui dicitur Boscus-Ernauldi, sicut se comportat, et totum attractum ibidem pro eodem herbagio adductum; et omnes terras, et omnia prata, quas et quæ habebam intra clausuras quæ sunt ante dictam domum, et omnes terras et omnia prata quas et quæ filii defuncti Natalis ibidem habebant; et totum nemus quod est intra prædictas terras, et prata, et usuarium suum in nemore de Bulcoi in perpetuum habenda et possidenda; et propter hoc Guido et Simon sunt homines mei ligii contra omnes homines. Actum, anno Gratiæ millesimo ducentesimo vigesimo, mense julio.